stanford-oval/wikipedia huggingface dataset:
Formula 2 Jerezin Grand Prix 2017

|  Formula 2 Jerezin Grand Prix 2017 |
| --- | --- |
 10. osakilpailu 11 osakilpailusta kaudella 2017. 

Päivämäärä:  7. lokakuuta 2017
Sijainti:  Jerez de la Frontera, Espanja
Rata:  Moottorirata   4,428 km

Lauantain kilpailu
Pituus:  39 kierrosta
Sää:   Aurinkoinen
Paalupaikka
Kuljettaja:   Charles Leclerc
Talli:  Prema Racing
Aika:  1.24,682
Nopein kierros
Kuljettaja:   Oliver Rowland
Talli:  DAMS
Aika:  1.29,906 (kierroksella 22)
Palkintokoroke
Voittaja:   Charles Leclerc  (Prema Racing)
Toinen:   Oliver Rowland  (DAMS)
Kolmas:   Antonio Fuoco  (Prema Racing)
Sunnuntain kilpailu
Pituus:  28 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Nyck de Vries
Talli:  Racing Engineering
Aika:  1.29,296 (kierroksella 22)
Palkintokoroke
Voittaja:   Artjom Markelov  (Russian Time)
Toinen:   Nicholas Latifi  (DAMS)
Kolmas:   Oliver Rowland  (DAMS)
Formula 2 Jerezin Grand Prix 2017 oli Formula 2 -kauden 2017 kymmenes osakilpailu, joka ajettiin 7.–8. lokakuuta Circuito de Jerezin moottoriradalla Espanjassa.
1. Kilpailu (Lauantain kilpailu, 39 kierrosta)

Lauantain kilpailun voitti paalupaikalta startannut Prema Racingin Charles Leclerc, joka varmisti samalla sarjan mestaruuden. Toiseksi sijoittui DAMS-tallin Oliver Rowland ja kolmanneksi Leclercin tallikaveri Antonio Fuoco.
Zinaida Lindén

Zinaida Lindén Göteborgin kirjamessuilla vuonna 2016.
Zinaida Lindén (ven. Зинаида Линден, o.s. Ушакова (Ušakova); s. 29. joulukuuta 1963 Leningrad, Neuvostoliitto) on suomenruotsalainen ja venäläinen kirjailija. Hän kirjoittaa ruotsiksi ja venäjäksi. Hän on valmistunut Leningradin yliopistosta filosofian maisteriksi pääaineenaan ruotsin kieli ja kirjallisuus (1986). Lindén muutti avioliiton myötä Suomeen 1991. Vuonna 1996 ilmestyi hänen esikoisteoksensa Överstinnan och syntetisatorn. Vuosina 1999–2000 hän asui Japanissa. Romaaneista I väntan på en jordbävning (Ennen maanjäristystä) sai Runeberg-palkinnon vuonna 2005. Novellikokoelmat Scheherazades sanna historier, Lindanserskan ja palkittut romaanit Ennen maanjäristystä, Kirjeitä Japanista ja Monta maata sitten ovat julkaistu myös venäjäksi. Ennen maanjäristystä on käännetty myös kroaatin kielelle, ja Rakkaus kolmeen appelsiiniin on ilmestynyt tanskaksi. Lindén on kirjoittanut esseitä, elokuva-arvosteluja (Åbo Underrättelserissa, Ny Tidissä) ja kolumneja.
Lindén on kääntänyt venäjäksi Claes Anderssonin, Martin Enckellin, Monika Fagerholmin ja Kjell Westön teoksia. 
Hän on myös kääntänyt Henrik Meinanderin Finlands historia ja "Finland 1944" -kirjat venäjäksi (Moskova, Ves Mir, 2008 ja 2014). Vuonna 2017 pietarilainen Pusjinskij Fond julkaisi suomalaisten naisrunoilijoiden runoja venäjän kielellä teoksessa Golos zjensjtjiny ("Naisen ääni"). Lindén käänsi kirjaa varten ruotsinkieliset runot venäjäksi, kun taas Eleonora Joffe toimi suomenkielisten runojen kääntäjänä.
Lindén on toiminut Hufvudstadsbladetin kolumnistina vuodesta 2001 lähtien. Hän on Finlands svenska författareföreningin jäsen. Vuonna 2015 hän sai Pietarin kirjailijaliiton kunniajäsenyyden.
Teoksia

Överstinnan och syntetisatorn 1996
Scheherazades sanna historier 2000
Ennen maanjäristystä (I väntan på en jordbävning) 2005
Kirjeitä Japanista (Takakirves-Tokyo) 2007
Nuorallatanssija (Lindanserskan) 2009
Monta maata sitten (För många länder sedan) 2013
Rakkaus kolmeen appelsiiniin (Valenciana) 2017
Till min syster bortom haven 2022
Palkinnot ja tunnustukset

Runeberg-palkinto 2005
Svenska Litteratursällskapets pris: 1997, 2005, 2014, 2017
Svenska kulturfondens konstpris 2006
Varsinais-Suomen taidetoimikunnan taidepalkinto 2006
Suomi-palkinto 2007
Längmanska kulturfondens pris (Ruotsi) 2010
Valtion kolmivuotinen taiteilija-apuraha 2021
Aiheesta muualla

Nuorallatanssija[vanhentunut linkki]
Sanojen Aika[vanhentunut linkki]
Zinaida Lindén haastattelussa, Kirjastokaista-video (ruotsiksi)
Farofa

Farofa
Farofa on paahdettu maniokkijauhoseos, vaikka sitä tehdään myös maissijauhoista, ja maku voi vaihdella.  Se on yleinen ruoka Etelä-Amerikassa ja Länsi-Afrikassa, etenkin Brasiliassa ja Nigeriassa, missä ruoka on tunnettu. Sitä voi ostaa kaupasta valmiina ja pakattuna, mutta usein se valmistetaan itse perheen omilla resepteillä. Monissa resepteissä myös vaihtelee suolan ja savustetun lihan määrä sekä mausteiden tulisuus.
Eva Rosenfeld

Eva Rosenfeld.
Eva Marie Rosenfeld (5. tammikuuta 1892 New York – 17. elokuuta 1977 Lontoo) oli saksalais-brittiläinen psykoanalyytikko. Hän vietti lapsuutensa juutalaisessa perheessään Berliinissä. Hänen isänsä Theodor Rosenfeld oli teatteri-impressaario ja berliiniläisen "Freie Bühnen" perustajia. Isänsä kuoleman jälkeen Eva Rosenfeld keskeytti koulun viisitoistavuotiaana ryhtyäkseen opettajaksi berliiniläiseen orpokotiin. Hän avioitui 1911 serkkunsa juristi Valentin Rosenfeldin (1886–1970) kanssa, joka opiskeli Wienissä ja kuunteli Sigmund Freudin luentoja.
Eva Rosenfeld sai neljä lasta, mutta kolme heistä kuoli nuorina. Lasten – varsinkin Rosemarie-tyttären – kuolema varjosti koko hänen myöhempää elämäänsä.
Ensimmäisen maailmansodan jälkeen Eva Rosenfeld perusti nuorille tytöille koulun, jossa opetettiin kotitaloutta ja puutarhanhoitoa. Kouluun otettiin myös ongelmanuoria, joiden joukossa oli myös Anna Freudin hankala potilas. Eva Rosenfeldistä ja Anna Freudista tuli hyvät ystävät, ja 1927 he perustivat Dorothy Burlinghamin kanssa Wieniin Burlingham–Rosenfeld-koulun, joka toimi vuoteen 1932. Koulussa käytettiin projektiopetusta, ja opettajat olivat saaneet psykoanalyyttisen koulutuksen.
Vuonna 1929 Eva Rosenfeld aloitti kolmivuotisen analyysin Sigmund Freudin luona. Monien vastoinkäymisten ja avioeron jälkeen hän palasi Berliiniin 1931 ja toimi Ernst Simmelin apuna parantolan johtajana, joskin parantola lakkautettiin taloudellisista syistä samana vuonna.
Eva Rosenfeld sai psykoanalyyttisen koulutuksen Berliinissä, ja 1935 hänestä tuli IPV:n jäsen. Vuoden kuluttua hän muutti Englantiin, jossa hän työskenteli loppuelämänsä psykoterapeuttina ja koulutusanalyytikkona. Hän hakeutui Melanie Kleinin koulutusanalyysiin (1938–1941), ja tämä huononsi hänen välejään Freudin perheeseen. — Suomalaissyntyinen Benjamin Rubinstein kävi Rosenfeldin koulutusanalyysissa 1930-luvulla.
Julkaisuja

The Pan-headed Moses: A parallel. Esitelmä, British Psycho-Analytical Society. 1950.
Dream and vision: Some remarks on Freud's Egyptian bird dream. IJP 37, 1956, 97–105.
Obituary Hedwig Hoffer 1888–1961. IJP 1962, 477.
Recollected in Tranquillity. Julkaisemattomat muistelmat.
Kirjallisuutta

Appignanesi, Lisa & Forrester, John: Die Frauen Sigmund Freuds. München 1996.
Freud, Anna: Briefe an Eva Rosenfeld.  (Herausgegeben von Peter Heller)  Basel:  Stroemfeld, 1994.  ISBN 3-86109-118-6.
Grosskurth, Phyllis: Melanie Klein: Ihre Welt und ihr Werk (1987). Stuttgart 1993.
Mijolla, Alain de: Rosenfeld, Eva Marie. – Dictionnaire international de la psychanalyse, s. 1581. (2002). Paris 2005.
Ross, Victor: Eva Marie Rosenfeld (1892–1977): Persönliche Erinnerung an eine mutige Frau. – Anna Freud: Briefe an Eva Rosenfeld, s. 33–58. Herausgegeben von Peter Heller. Basel 1994.
Faros

Faros (m.kreik. Φάρος, lat. Pharos, Pharus) voi tarkoittaa seuraavia:
Faros, Aleksandrian edustalla sijainnut saari, jolle Faroksen majakka pystytettiin
Hvar, saari Kroatiassa, aiemmalta nimeltään Faros
Faros, antiikin aikainen kaupunki Illyriassa samannimisellä saarella
Fáros, kylä Chalkídan kunnassa Euboian alueyksikössä Keski-Kreikan alueella Kreikassa
Faros-kustannus, suomalainen kirjankustantamo
Faros-seura, 1960-luvulla Helsingissä toiminut vasemmistolainen keskustelukerho.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Faros”, voi hakea sivunnimihaulla, laajalla sivunnimihaulla tai tekstihaulla.
Yin Yang Yo!

Yin Yang Yo! on Bob Boylen luoma piirrossarja, jota ensimmäisenä julkaisi Jetix-kanava vuonna 2006. Sarjaa tuotetaan Yhdysvalloissa, Kanadassa ja Isossa-Britanniassa. Suomessa sarjaa esittivät MTV3 ja Disney XD suomeksi tekstitettynä.
Juoni

Jänissisarukset Yin ja Yang opettelevat mystistä itämaista woo foo -kamppailulajia pandamestari Yon johdolla. He myös taistelevat voimakasta Yömestaria ja hänen alaisiaan vastaan. Sarjan nimi tulee näiden kolmen päähahmon nimistä.
Hahmot > Päähahmot

Yang on sininen poikakani. Hänen aseenaan on bambumiekka, joka voi muuttua miksi tahansa aseeksi riippuen käyttäjästä.
Yin on häijy, pinkki tyttökani, joka käyttää woo-foo-säteitä.
Mestari Yo on pandavanhus, joka woo-foon mestarina opettaa sitä Yinille ja Yangille. Yo ei yleensä ota osaa taisteluihin, vaikka tilanne olisi alivoimainen, vaan syö tai nukkuu sivussa. Yo käyttää woo-foo-säteitä ja teleportteja.
Hahmot > Viholliset

Yömestari on sarjan päävihollinen, jonka heikkoutena on valo. Yömestari sai pimennettyä auringon, jolloin hänestä tuli lähes voittamaton. Coop, hänen oma alaisensa imi Yömestarin itseensä, jolloin tämä tuhoutui, mutta häntä nähdään vielä takaumissa.
Yök on vaaleanvihreä poikakani. Yin ja Yang loivat hänet vahingossa suuttuessaan toisilleen.
Roger junior on Yangiin väkivaltaisesti suhtautuva tuttava.
Ultrahirvi on isosarvinen ja tyhmä hirvi. Hän on Yömestarin alainen.
Saranoia on noita, joka keskittyi koko lapsuutensa opiskeluun. Hän pitää Yiniä kaltaisenaan ja yrittää siksi ohjata häntä. Lapsuuden trauman ja koko ajan vapaalla olleen veljensä takia Saranoia yrittää tappaa Yangin. Saranoia pystyy muuttamaan muotonsa eri noidaksi heilauttamalla taikasauvaansa.
Hahmot > Ystävät

Lina on Yinin ystävä ja Yangin ihastus.
Dave on puulapsi, jota kiusattiin, kunnes hän huomasi voivansa hallita ja käskeä puita.
Coop on kananpoika. Häneen kohdistuneen kiusaamisen vuoksi hän liittyi Yömestarin puolelle, ja tämä antoi Coopille suuret voimat. Kun Yömestari oli pimentänyt auringon ja Yin, Yang sekä Yo taistelivat häntä vastaan ja olivat pahasti alakynnessä, Coop tajusi, että Yin välitti hänestä. Hän käytti voimiaan imeäkseen Yömestarin itseensä. Sitten hän katosi mystiseen pyörteeseen mutta palasi myöhemmin. Tosin hän sai osan Yömestarista itseensä (jotka kuitenkin hävisivät)selvennä. Coop on koko sarjan ollut ihastunut Yiniin.
Aiheesta muualla

Yin Yang Yo! Internet Movie Databasessa (englanniksi)
Faye White

Faye White
Faye White (s. 2. helmikuuta 1978) on englantilainen jalkapalloilija.
White on pelannut vuodesta 1998 alkaen Englannin maajoukkueessa 90 maaottelua, joissa hän on tehnyt 13 maalia. EM-kilpailuissa 2005 ja 2009 sekä MM-kilpailuissa 2007 hän toimi maajoukkueen kapteenina. Hän saavutti EM-hopeaa vuonna 2009.
Seurajoukkueensa Arsenalin kapteenina Faye White voitti naisten UEFA Cupin kaudella 2006–2007.
Frederick May

Frederick May (1911 Dublin – 1985) oli irlantilainen säveltäjä.
May aloitti opintonsa Royal Irish Academy of Musicissa John F. Larchetin johdolla. Hän sai Dublinin Trinity Collegesta musiikin kandidaatin arvon vuonna 1931 ja jatkoi opintojaan Lontoon Royal College of Musicissa Gordon Jacobin sekä Ralph Vaughan Williamsin johdolla. Vuonna 1933 Maylle myönnettiin stipendi, jonka turvin hän pääsi suorittamaan opintoja Wieniin Egon Welleszin johdolla. May kärsi vuodesta 1938 lähtien otoskleroosista, joka aiheutti kuuroutumisen ja tinnituksen. Hänelle kehittyi myös vaikeita mielenterveysongelmia. Hänen sävellystuotantonsa jäikin suppeaksi ja on enimmäkseen peräisin 1940-luvun alkupuolelta sekä sitä varhaisemmilta ajoilta. Mayn teosten joukossa ovat Scherzo for Orchestra (1933), Songs from Prison (baritonille ja orkesterille, 1941) ja jousikvartetto c-mollissa (1936).
May toimi Abbey Theatren musiikkijohtajana viidentoista vuoden ajan ja sävelsi myös itse musiikkia näytelmiin. May oli homoseksuaalinen. Hän oli uskonnoltaan protestantti sekä poliittisilta vakaumuksiltaan Irlannin republikaani ja antifasisti.
Ying Yang Twins

| Ying Yang Twins |
| --- | --- |
 Ying Yang Twins Afganistanissa marraskuussa 2008.
Tiedot
Toiminnassa:  1995–
Tyylilaji:  crunk, southern rap, snap
Kotipaikka:   Atlanta, Georgia, Yhdysvallat
Laulukieli:  englanti
Jäsenet:  DeAngelo Holmes (D-Roc)   Eric Jackson (Kaine)  
Levy-yhtiö:  TVT Records  
Aiheesta muualla
Yingyangmusic.com
Infobox OKNimi-testi OK: 
Ying Yang Twins on yhdysvaltalainen rap-duo. Duoon kuuluu Kaine (oik. Eric Jackson s. 16. joulukuuta 1978) ja D-Roc (vas. DeAngelo Holmes s. 23. helmikuuta 1979).
Ura

Heidän ensimmäinen kappaleensa oli "Whistle While You Twurk", joka nousi 16. sijalle US R&B/Hip-Hop-listalla. Heidän esikoisalbumi Thug Walkin' julkaistiin vuosi myöhemmin. Heidän seuraava albuminsa oli Alley: The Return of Ying Yang Twins epäonnistui ja sitä myytiin vain 500 000 kappaletta. He vierailivat Lil Jon & The East Side Boyzin kappaleella Get Low. Kappaleesta tuli menestys ja sen seurauksena Ying Yang Twins sai levytyssopimuksen TVT Recordsilta. Ensimmäinen albumi TVT Recordsin alaisena oli Me & My Brother, joka myi platinaa 12. huhtikuuta 2005. Samana vuonna he vierailivat Britney Spearsin albumilla In The Zone. 2004 vuonna  TVT Records julkaisi Ying Yang Twinsin uuden levyn nimeltään My Brother & Me. Albumi oli suurimmaksi osaksi remixejä. Duon neljäs albumi oli U.S.A. (United State of Atlanta). Ying Yang Twinsin viides albumi oli nimeltään Chemically Imbalanced, joka julkaistiin marraskuussa 2006. Duon kuudes studioalbumi Ying Yang Forever julkaistiin 2009. Kummallakin jäsenistä on myös oma levytysyhtiö. D-Rocin yhtiö on nimeltään Punnn!!! Entertainment ja Kainen on GrownFolks Ent.
Diskografia > Studioalbumit

Thug Walkin' (2000)
Alley: The Return of the Ying Yang Twins (2002)
Me & My Brother (2003)
U.S.A. (United State of Atlanta) (2005)
Chemically Imbalanced (2006)
Ying Yang Forever (2009)
All Around the World (2012)
Diskografia > Remix albumit

My Brother & Me (2004)
U.S.A. Still United (2005)
Diskografia > Mixtapet

The Official Work (2008)
Diskografia > Singlet

| Vuosi | Single | Albumilta |
| --- | --- | --- |
| 2000 | "Whistle While You Twurk" | Thug Walkin' |
| 2002 | "Say I Yi Yi" | Alley: Return of The Ying Yang Twins |
| 2003 | "Naggin'" | Me & My Brother |
| 2004 | "Salt Shaker" (feat.Lil Jon & The Eastside Boys) | Me & My Brother |
| 2004 | "Whats Happnin!" (feat. Trick Daddy) | Me & My Brother |
| 2004 | "Take Ya Clothes Off" (feat. Bonecrusher) | My Brother & Me |
| 2004 | "Halftime" (feat. Homebwoi) | My Brother & Me |
| 2005 | "Fine" (Jacki-O feat. Ying Yang Twins) | Poe Little Rich Girl |
| 2005 | "In Da Club" (Yonnie feat. Ying Yang Twins) | My Brother & Me |
| 2005 | "Wait (The Whisper Song)" | U.S.A. (United State of Atlanta) |
| 2005 | "Badd"  (feat. Mike Jones & Mr. Collipark | U.S.A. (United State of Atlanta) |
| 2005 | "Shake"  (feat. Pitbull) | U.S.A. (United State of Atlanta) |
| 2005 | "Bedroom Boom" (feat. Avant)  | U.S.A. (United State of Atlanta) |
| 2006] | "Ms. New Booty"  (Bubba Sparxxx feat. Ying Yang Twins) | The Charm |
| 2006 | "Git It"  (Bun B feat. Ying Yang Twins)  | Trill |
| 2006 | "Dangerous"  (feat. Wyclef Jean) | Chemically Imbalanced |
| 2006 | "Jigglin" | Chemically Imbalanced |
| 2006 | "1st Booty on Duty" | Chemically Imbalanced |
Even If

| Even If |
| --- | --- |
 Andy Abraham esittämässä kappaletta Eurovision laulukilpailun finaalissa.
Kappaleen tiedot
Esittäjä(t):  Andy Abraham
Säveltäjä(t):  Andy Abraham, Andy Watkins, Paul Wilson
Sanoittaja(t):  Andy Abraham, Andy Watkins, Paul Wilson
Euroviisutiedot
Vuosi:  2008
Maa:  Yhdistynyt kuningaskunta
Kieli:  englanti
Sijoitus:  23.
Pisteet:  14
Sanat:  [www.diggiloo.net/?2008uk sanoitus]
Even If oli Yhdistyneen kuningaskunnan edustuskappale vuoden 2008 Eurovision laulukilpailuun Belgradissa. Kappale sijoittui finaalissa 14 pisteellä viimeiseksi jaetulle sijalle 23, yhdessä Puolan ja Saksan edustajien kanssa. Kappaleen esitti englantilainen laulaja Andy Abraham. Kappale laulettiin kokonaan englanniksi. Kappaleen ovat säveltäneet ja sanoittaneet Andy Abraham, Andy Watkins ja Paul Wilson. Even If on tyyliltään nopeatempoista soulia.
Even If esitettiin lauantaina 24. toukokuuta järjestetyssä Eurovision laulukilpailun finaalissa toisena. Andy Abraham esiintyi sinisessä puvussa, jossa oli joitain hopeanvärisiä osia. Taustalaulajat pukeutuivat täysin mustiin asuihin. Miespuolisilla taustalaulajilla oli valkoinen solmio.
Aiheesta muualla

Kappaleen sanat (englanniksi)
Fasistien suuri neuvosto

Fasistien suuri neuvosto (ital. Gran Consiglio del Fascismo, kirjaimellisesti ”fasismin suuri neuvosto”, suomennettu myös suuri fasistineuvosto) oli Italiassa fasistien vallan aikana vuosina 1923–1943 toiminut päätöksentekoelin. Se perustettiin alkujaan tammikuussa 1923 kansallisen fasistipuolueen ylimmäksi päättäväksi elimeksi, mutta muutettiin 9. joulukuuta 1928 perustuslain muutoksella viralliseksi valtioelimeksi. Neuvoston itseoikeutettuna puheenjohtajana toimi diktaattori Benito Mussolini ja neuvosto kokoontui Palazzo Veneziassa Roomassa, samassa rakennuksessa kuin Italian hallitus.
Neuvostoon kuuluivat elinikäisinä jäseninä hallituksen johtaja (Capo del Governo) ja fasismin johtaja (Il Duce del Fascismo) Benito Mussolini sekä vuoden 1922 Rooman marssia johtaneet neljä quadrumviria. Neuvoston sihteerinä toimi kansallisen fasistipuolueen puoluesihteeri. Muut jäsenet olivat parlamentin, ministeriöiden, korporaatioiden ja kuninkaallisen akatemian edustajia sekä Mussolinin vapaasti nimittämiä muita henkilöitä, joista viimeksi mainituilla oli kolmen vuoden jäsenyys neuvostossa.
Neuvostolla oli valta nimittää jäsenet useimpiin muihin valtioelimiin sekä puolueen korkeimpiin virkoihin. Se saattoi myös periaatteessa suositella kuninkaalle pääministerin erottamista. Liittoutuneiden noustua maihin Sisiliassa Fasistien suuri neuvosto piti 24.–25. heinäkuuta 1943 välisenä yönä kokouksen, jossa se oikeusministeri Dino Grandin aloitteesta äänin 19–8 päätti ehdottaa kuningas Viktor Emanuel III:lle Mussolinin erottamista, mikä myös toteutui. Neuvosto lakkautettiin 2. elokuuta annetulla kuninkaallisella määräyksellä.
Formula 1 -kausi 1955

Formula 1 -kausi 1955 oli kautta aikain kuudes Formula 1 -kausi. Kaudella ajettiin seitsemän MM-osakilpailua. Mestaruuden voitti Argentiinan Juan Manuel Fangio, joka ajoi Mercedeksellä. Kausi muistetaan erityisesti kaksinkertaisen maailmanmestarin Alberto Ascarin kuolemaan johtaneesta testionnettomuudesta Monzassa.
Kilpailut

| Nro | Kilpailu | Päiväys | Rata | Voittaja | Talli | Raportti |
| --- | --- | --- | --- | --- | --- | --- |
| 1 |  Argentiinan GP | 16. tammikuuta | Buenos Aires |  Juan Manuel Fangio |  Mercedes | Raportti |
| 2 |  Monacon GP | 22. toukokuuta | Monaco |  Maurice Trintignant |  Ferrari | Raportti |
| 3 |  Indianapolis 500 | 30. toukokuuta | Indianapolis |  Bob Sweikert |  Kurtis Kraft-Offenhauser | Raportti |
| 4 |  Belgian GP | 5. kesäkuuta | Spa-Francorchamps |  Juan Manuel Fangio |  Mercedes | Raportti |
| 5 |  Hollannin GP | 19. kesäkuuta | Zandvoort |  Juan Manuel Fangio |  Mercedes | Raportti |
| 6 |  Britannian GP | 16. heinäkuuta | Aintree |  Stirling Moss |  Mercedes | Raportti |
| 7 |  Italian GP | 11. syyskuuta | Monza |  Juan Manuel Fangio |  Mercedes | Raportti |
Fanni Halonen

Fanni Halonen 1930-luvun alussa.
Fanni Maria Halonen (myös Fanny Halonen, 5. elokuuta 1902 Kymi – 1. kesäkuuta 1981) oli suomalainen näyttelijä. Hän työskenteli Kuopiossa ja Iisalmessa 1920-luvun lopulla, Turun Työväenteatterissa 1931–1943, sitten Kuopiossa ja vuodesta 1947 Lahdessa. Haloselle myönnettiin Pro Finlandia -mitali vuonna 1954.
Näyttelijä Sakari Halonen oli Fanni Halosen poika.
Filmografia

Tytön huivi, 1951
Kuisma ja Helinä, 1951, 2. eukko kirkolla
Pekka Puupää, 1953
Poika eli kesäänsä, 1955, Malkamäen muori
Sven Tuuva, 1958, äiti Tuuva
Aiheesta muualla

Fanni Halonen Elonetissä.
Fanjunkarsin torppa

Nykyinen Fanjunkars.
Aleksis Kiven ja Charlotta Lönnqvistin muistolaatta Fanjunkarsin pihalla.
Fanjunkarsin torppa oli Siuntiossa sijainnut sotilastorppa, jossa Suomen kansalliskirjailija Aleksis Kivi asui vuosina 1864–1871 mamselli Charlotta Lönnqvistin luona. Kivi kirjoitti Fanjunkarsissa huomattavan osan tuotannostaan, mukaan lukien pääteoksensa Seitsemän veljestä kolmeen kertaan. Alkuperäinen rakennus on purettu, mutta samalla paikalla on nykyään vuonna 2006 valmistunut kopio siitä.
Historia

Lönnqvist oli perinyt Sjundbyn kartanon mailla sijainneen torpan vanhemmiltaan, Jonas ja Maria Lönnqvistiltä. Asiakirjoissa torpan nimi oli Bruses, mutta sitä kutsuttiin Fanjunkarsiksi, sillä Jonas Lönnqvist oli ollut Ruotsin armeijassa lipunkantaja eli faanjunkkari (ruots. fanjunkare). Torppa sijaitsi nykyisen Siuntion kuntakeskuksen, Siuntion asemanseudun alueella Billskogintien ja Kuninkaantien risteyksessä. Rakennus oli torpaksi suuri, sadan neliömetrin kokoinen. Laajennusten jälkeen siihen kuului sali, keittiö, kaksi kamaria ja kaksi eteistä.
Mamselli Lönnqvist kuoli vuonna 1891. Fanjunkarsin torppa toimi myöhemmin yksityisasuntona ja alakouluna. Vuonna 1934 se muutettiin Siuntion kotiseutumuseoksi ja Aleksis Kiven huone entisöitiin 1860-luvun asuun. Vuonna 1944 Fanjunkars jäi Neuvostoliitolle luovutetulle Porkkalan vuokra-alueelle. Poistuessaan suomalaiset jättivät oveen venäjänkielisen vetoomuksen, jossa toivottiin rakennusta pidettävän hyvässä kunnossa sen historiallisen arvon vuoksi. Jossain vaiheessa vuokra-aikana neuvostoliittolaiset kuitenkin purkivat sen kivijalkaa myöten, virallisen selityksen mukaan koska se oli näköesteenä rajavyöhykkeellä. Hirret mahdollisesti kuljetettiin Neuvostoliittoon tai käytettiin polttopuina.
Vuonna 2002 Siuntion kunta, seurakunnat, kotiseutuyhdistys ja paikallinen Säästöpankkisäätiö perustivat yhdessä Pro Fanjunkars -säätiön, jonka tarkoituksena oli rakentaa alkuperäiselle paikalle näköiskopio puretusta torpasta. Hanke sai taloudellista tukea muun muassa Suomen Kulttuurirahastolta ja Svenska Kulturfondenilta sekä yksityisiltä lahjoittajilta. Merkittävimmät rahoittajat olivat Säästöpankkisäätiö Siuntio ja Pomoväst. Uusi Fanjunkars rakennettiin talkootyönä vuosina 2003–2006, ja sen vihki pääministeri Matti Vanhanen Aleksis Kiven päivänä 10. lokakuuta 2006.
Aleksis Kiven käytössä ollut Raamattu, joka on alkujaan kuulunut Charlotta Lönnqvistin isälle.
Keittiön uuni on rakennettu täsmälleen alkuperäisen mukaiseksi. Höyrykuvun reunalla on kaksi Charlotta Lönnqvistin kahvipannua ja uuninluukku.
Salin, myöhemmän luokkahuoneen, ikkuna Uudessa Fanjunkarsissa.
Aiheesta muualla

Kuvia tai muita tiedostoja aiheesta Fanjunkarsin torppa Wikimedia Commonsissa
Fanjunkarsin kotisivu (archive.org)
Rahikainen, Esko: Fanjunkars. Aleksis Kiven kirjailijakoti.  Helsinki:  Pro Fanjunkars-säätiö, Aleksis Kiven Seura, 2008.  ISBN 978-952-92-3847-7.
Rahikainen, Esko: Fanjunkars. Alexis Kivis författarhem.  Helsinki:  Stiftelsen Pro Fanjunkars, Aleksis Kivi Sällskapet, 2009.  ISBN 978-952-92-5533-7.  (ruotsiksi)
Fanjunkars - runoilijapyhäkkö, Suomen Kuvalehti, 9.10.1926, nro 41, s. 18, Kansalliskirjaston digitaaliset aineistot
Frederick Muhlenberg

Joseph Wright: Frederick Muhlenbergin muotokuva, 1790.
Frederick Augustus Conrad Muhlenberg (1. tammikuuta 1750 Trappe, Pennsylvania, Brittiläinen Amerikka – 4. kesäkuuta 1801 Lancaster, Yhdysvallat) oli yhdysvaltalainen pappi, poliitikko ja Yhdysvaltain edustajainhuoneen puhemies.
Muhlenberg toimi edustajainhuoneen ajallisesti ensimmäisenä puhemiehenä vuosina 1789–1791 ja kolmantena puhemiehenä vuosina 1793–1795. Hän oli Federalistisen puolueen jäsen. Edustajainhuoneen puhemiehenä hän myös oli ensimmäinen Bill of Rights -lisäysten allekirjoittaja.
XXX (vuoden 2016 elokuva)

XXX on vuonna 2016 ilmestynyt intialainen eroottinen draamaelokuva, jonka on ohjannut Ken Ghosh ja tuottanut Shobha Kapoor ja Ekta Kapoor (ALT Entertainment). Päärooleissa nähdään Kyra Dutt, Aparnaa Bajpai, Pryanca Talukdar ja Aparna Sharma.
Elokuvan kuvaukset alkoivat huhtikuussa 2015 ja sen ensi-ilta oli vuonna 2016.